
PROME MINISTER 


| Evelyn Wever-Ürveş 


Diaranson 26 di juni Prome Minister Evelyn Wever-Croes a 
reuni cu Parlamento Hubenil di Aruba pa asina scucha e 
plannan cu nan ta trahando riba dj'e. 


Pa Gobierno di Aruba ta hopi importante pa scucha e bos di nos 
hobennan. Parlamento Hubenil ta un stakeholder di Gobierno 
y semper ta tene cuenta cu e posicion cu nan ta trece dilanti. 
Na e momento aki nan ta den e proceso importante di scoge 
parlamentario- y ministernan hubenil nobo. 


Prome Minister ya a haci e cita pa e siguiente reunion unda e 
parlamentario- y ministernan hubenil nobo lo trece nan vision 
dilanti y hunto cu e vision di Gobierno lo traha na e bienestar di 
nos hobennan na Aruba. Parlamento Hubenil ta un fundacion 
cu ya desde su inicio na 2003 ta haciendo cosnan grandi 
pa hobennan di Aruba y e ta un plataforma importante unda 
hobennan por desaroya diferente habilidad. 


“E habilidad pa bira un lider den comunidad ta uno valioso pa 
e futuro di nos hobennan y den esey Parlamento Hubenil tin 
un papel hopi importante. Mi tin pleno confiansa den e grupo di 
hoben aki. E compromiso di nos como Gobierno ta pa prepara 
e pais aki pa nos hobennan tuma over den futuro. Mi ta gradici 


ta importante desde perspectiva di un hoben y mi ta felicita nan 
pa e bon trabou y desea nan hopi exito cu nan proyectonan”, 
Prome Minister a expresa. mmm 

Prome Minister Evelyn Wever-Croes: 

Diahuebs mainta 27 di juni, Prome Minister Evelyn Wever- 
Croes durante un bunita ceremonia, a presencia e desvelo di 
borchi di e caya dedica na Dr. Jose Gregorio Hernandez na 
districto di Dakota. 


E mainta aki a inicia cu palabranan di bonbini di señora 
Suzie Henricus, Fundador y President di Cas di Oracion 
Jose Gregorio Hernandez. Despues di e bunita palabranan di 
señora Henricus a sigui e desvelo di e borchi na honor di Dr. 
Jose Gregorio Hernandez. 


Durante su discurso, Prome Minister a conta un tiki di e proceso 
pa a yega na e bunita dedicacion aki. Basta tempo pasa el a 
wordo acerca pa señora Suzie Henricus pa cambia e nomber 
di e caya. E mandatario a splice e tempo ey cu esaki ta un 
procedura largo y basta complica. Despues di esaki, señora 
Suzie, hopi determina a bin bek cu basta firma den apoyo pa 
su idea. 


Prome Minister ta sigui bisa cu un cambio di nomber di caya tin 
hopi retonan administrativo cu e comision concerni mester tene 
cuenta cu nan. Na e momento ey e propuesta a bin dilanti na 
señora Suzie pa dedica e caya na honor di Dr. Jose Gregorio 
Hernandez en bes di cambia e nomber. Esaki ta un gesto 
sumamente bunita y ta un reconocimento pa loke e dokter a 
haci y loke cada un di nos ta reconoce cu el a haci y asina 
Aruba ta mustra mundo henter e aprecio pa e obranan di Dr. 
Jose Gregorio Hernandez. 


“Mi ta gradici señora Suzie cu a cuminsa cu e proceso aki hopi 
aña pasa y a mustra su determinacion y no a laga nada strob'e 
y a mustra pakico un fiel devoto ta e miho persona pa lidera un 
proyecto asina. Danki pa a keda kere den e proceso”, Prome 
Minister a menciona. MN 

Diahuebs mainta Minister Geoffrey Wevery delegacion 
di Aruba a sinta cu Minister di Agricultura, Crea di 
Bestia y Pisca di Surinam Sr. Parmanand Swedien. 


Minister Wever: “Mi a splica con hunto cu Minister 
Arends di sector primario nos ta stimulando agricultura 
comercial na Aruba, entre otro dor di a incorpora e 
Agrifund, dor di organisa Agri Business Academy, 
dor di ta trahando riba e Agri Innovation Park y dor 
di ta haciendo estudionan riba e tereno di agricultura 
comercial investigando cua berdura ta mihor pa nos 
cultiva y cu ki tecnologia lo haci esaki”. 


Topiconan di e combersacion tawata intercambio 
di personal di Santa Rosa y DEZHI di Aruba cu e 
departamento di agricultura y economia di Surinam 
pa un periodo pa asina tin intercambio directo di 
conocimento. Tambe a papia di e posibilidad pa 
studiantenan di EPI y Universidad di Aruba por haci 
un stage na Surinam pa wak con e agricultornan na 
Surinam ta opera. Un opcion interesante cu Surinam 
ta brinda ta tereno pa agricultornan di Aruba cultiva E 
na Surinam pa exporta pa Aruba. 


“Un oportunidad intersante ta pa match 
inversionistanan di Aruba cu ta busca oportunidad 
di inversion y agricultornan na Surinam cu tin 
conocimento di agriculta pero kizas no tin aceso na 
financiamento. Nos a palabra cu nos ta bai stimula e 
matchmaking aki”, según Minister Wever. 


“E intercambio tawata sumamente interesante y nos | 
a palabra cu e simannan nos dilanti nos lo bai traha 
riba un framework pa formalisa e intencionnan. Mi ta | 
hopi enthousiasma pa cu e oportunidadnan aki cu 
Surinam por ofrece Aruba”, según Minister Geoffrey 

Wever. MN | 

Minister Geoffrey Wever: 

Diamars merdia Ernst & Young Suriname a duna den presencia 
di Minister Geoffrey Wever y e delegacion comercial di Aruba, 
cu ta actualmente na Surinam, un presentacion relaciona cu 
“doing business in Surinam”, con e economia ta, con bo ta haci 
negoshi na Surinam, con e sistema legal y fiscal di Surinam ta 
funciona. 


Surinam, un pais independiente, tin su propio reglanan fiscal 
pero tambe custumbernan cu un comerciante mester tene 
cuenta cu'ne ora di haci negoshi. Un presentacion sigur hopi 
interesante y Informativo pa tur esnan cu tabata presente. 


Na momento cu Minister Wever a anuncia cu ta bai organisa 
un mision comercial pa Surinam, Sr. Di-Stefano Wernet, un 
accountant cu ta trahando na Ernst & Young a propone pa 
Ernst & Young duna sosten na e mision comercial y asina 
a organisa pa Ernst & Young duna un presentacion di e 
delegacion comercial di Aruba. 


Minister Wever ta gradici Ernst & Young pa e presentacion 
amplio duna y pa nan cooperacion cu Aruba. 


"DOING BUSINESS 


Minister Geoffrey Wever y e delegacion di Aruba a reuni 
diaranzon mainta cu dos compania di logistica di Surinam pa 
discuti transporte y logistica. 


Durante e reunionan aki e dos empresanan a splica e 
delegacion di Aruba con por transporta container di Surinam 
pa Aruba y tambe con por consolida diferente producto den 
un container. E delegacion di Aruba a haya un splicacion di 
e tarifanan di container, e tempo cu ta tarda pa un container 
jega Aruba y varios otro topico relaciona cu e transporte di 
producto. Na Surinam tin dos empresa cu por ofrece e servicio 
aki. E reunion a termina cu un palabracion di con por transporta 
producto na un forma mas consistente. 


VSH LOGISTIC GROUP 


NT Z = 
“Awor nos ta den contacto cu e dos empresanan aki y nos tin 
e formula con pa transporta producto di Surinam pa Aruba y 
nos sa con pa consolida, y con pa percura cu tur siman tin 
un carga di Surinam pa Aruba. Consistencia ta importante.”, 
según Minister Geoffrey Wever. 

DELEGACION DI ARUBA A HAYA UN RECORIDO 
DEN PORT DI SURINAM Y A REUNI CU MINISTER 
DI TRANSPORTE 


Despues di a sinta cu e 2 compania nan 
di logistica di Surinam diaranson mainta, 
Minister Geoffrey Wever y e delegacion 
di Aruba a bishita e port di Surinam y a 
reuni cu un di e port operators esta VSH 
Holding. Durante e meeting aki Minister 
Geoffrey Wever a haya un splicacion 
amplio di e proceso di load (consolida y 
no consolida), unload y clear containers 
na Surinam. Despues di e meeting aki 
Minister Wever a haci un recorido den e 
Port pa haya un bista visual di e proceso 
y di e Port di Surinam. 


E delegacion a reuni tambe cu e Minister 
di Transporte, Communicacion y Turisme 
Sr. Uraiqit Ramsaran cu ta responsabel 
politicamente pa e Port di Surinam y 
tambe pa e aerolinea nacional. Durante 
e reunion aki a papia cu lo juda cu 
importacion di producto di Surinam si 
e aerolinea nacional agrega un vuelo 
di cargo entre Aruba y Surinam of pa e 
avionnan comercial pone mas espacio 
pa carga di berdura y fruta fresco pa 
exportacion pa Aruba. 


“Un encuetra hopi strategico y awo nos 
tin contact directo cu tur e stakeholders 
importante relaciona cu importacion di 
producto di Surinam y asina nos por 
duna miho gia y assistencia na nos 
empresarionan cu kier importa producto 
di Surinam pa Aruba”, según Minister 
Geoffrey Wever. m 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 

